APSTIPRINU

Bērzaunes pamatskolas

direktore Ilga Gailuma

*Datums skatāms elektroniskā paraksta laika zīmogā*



**BĒRZAUNES PAMATSKOLAS**

**ATTĪSTĪBAS PLĀNS**

**2025. – 2027. GADAM**

*Izstrādāts saskaņā ar*

*Ministru kabineta 10.08.2021. noteikumu Nr. 528*

*“Vispārējās izglītības iestāžu un profesionālās izglītības iestāžu*

*pedagoģiskā procesa un eksaminācijas centru profesionālās kvalifikācijas*

*ieguves organizēšanai obligāti nepieciešamā dokumentācija” 2.2.apakšpunktu,*

*Ministru kabineta 15.07.2016. noteikumu Nr. 480*

*“Izglītojamo audzināšanas vadlīnijas un informācijas,*

*mācību līdzekļu, materiālu un mācību un audzināšanas*

*metožu izvērtēšanas kārtība” 10.8. apakšpunktu*

**IEVADS**

Attīstības plāns izstrādāts, par pamatu ņemot šādus principus - *individualizācija, profesionalitāte, sadarbība, atbildība.*

Attīstības plāna izstrādē piedalījušās visas izglītības procesā iesaistītās mērķgrupas – iestādes pedagoģiskais kolektīvs, ņemot vērā izglītojamo, izglītojamo vecāku, vadības, tehnisko darbinieku redzējumu par viņu vajadzībām izglītības iestādē, pašvaldības un ārējo vērtētāju (akreditācijas/ vadītāja novērtēšanas) ieteikumus.

Attīstības plāns izskatīts izglītības iestādes Pedagoģiskajā padomē, Skolas padomē, saskaņots ar dibinātāju – Madonas novada pašvaldību.

1. **IZGLĪTĪBAS IESTĀDI RAKSTUROJOŠIE RĀDĪTĀJI**

|  |  |  |  |
| --- | --- | --- | --- |
| **Raksturojošie rādītāji** | **Pēdējos 2-3 gados** | | **Šobrīd** |
| Īstenotās izglītības programmas  *(un izglītojamo skaits programmās)* | Izglītojamo skaits 2022./2023.m.g. | Izglītojamo skaits 2023./2024.m.g. | Izglītojamo skaits 2024./2025.m.g. |
| Pamatizglītības programma (kods 21011111) | 106 | 108 | 98 |
| Speciālās pamatizglītības programma izglītojamajiem ar mācīšanās traucējumiem (kods 21015611) | 1 | 7 | 10 |
| Izglītojamo skaits iestādē kopā | **107** | **116** | **108** |
| Nodrošinājums ar pedagogiem, atbalsta personālu, administrāciju | Izglītības iestādē pieejams logopēda, pedagoga palīga, speciālās izglītības skolotāja, bibliotekāra atbalsts. Administrāciju veido direktors, 2 direktora vietnieki (kopā 0,45 slodzes) izglītības jomā. | | |
| Īpašais piedāvājums jeb  izglītības iestādes specializācija | Izglītības iestādē tiek īstenota speciālā izglītības programma izglītojamajiem ar mācīšanās traucējumiem, kas nodrošina iekļaujošas skolas principu ievērošanu un izglītības pieejas nodrošinājumu pēc iespējas tuvāk izglītojamā dzīves vietai.  Katru mācību gadu izglītojamajiem piedāvātas vairāk kā 14 dažādas interešu izglītības programmas, lai attīstītu un pilnveidotu izglītojamo prasmes un talantus.  Izglītības iestādē karjeras izglītību integrē mācību un audzināšanas procesā, sekmējot skolas, vecāku un kopienas sadarbību. | | |
| **Izglītības kvalitāti raksturojošie rādītāji (kvalitātes mērķi):** | | | | |
| Vidējie statistiskie mācību sasniegumi ikdienas mācību darbā pamatizglītības programmā 4.-9.klasē | Vidējais vērtējums visos mācību priekšmetos kopā: 6,08 balles (2024./2025.m.g. 1.semestris)  Izglītības iestādē mācību sasniegumi tiek vērtēti atbilstoši skolas vērtēšanas kārtībai. Īpaša uzmanība mācību procesā tiek pievērsta formatīvajiem vērtējumiem, lai varētu prognozēt pārbaudes darbu rezultātus. | | |
| Vidējie statistiskie mācību sasniegumi ikdienas mācību darbā speciālās izglītības programmā (programmas kods 21015611) 4.-9.klasē | Vidējais vērtējums visos mācību priekšmetos kopā: 5,12 balles (2024./2025.m.g. 1.semestris)  Izglītības iestāde izglītojamajiem piedāvā atbalsta pasākumus, individuālās konsultācijas, skolotāja palīga, speciālās izglītības skolotāja motivējošu palīdzību, logopēda nodarbības. | | |
| Vidējie statistiskie mācību sasniegumi valsts pārbaudes darbos pamatizglītības programmas apguves noslēgumā 9.klasē | Salīdzinot izglītības iestādes valsts pārbaudes darbu rādītājus ar valsti un pēc urbanizācijas laukos trīs gadu periodā, augstāki rezultāti 9.klasē ir latviešu valodā un angļu valodā. Valsts pārbaudes darbu rezultātu mainība vērojama pa gadiem, ko ietekmē konkrēto skolēnu pašmotivācija un mērķtiecīgs ikdienas darbs.  2024. gadā valsts vidējais līmenis centralizētajos eksāmenos ir sasniegts angļu valodā 63,8% (valstī 63,9%), pārsniegts latviešu valodā 62,3% (valstī 59,1%), nav sasniegts matemātikā 32,23% (valstī 43,2%). | | |
| Dalība un sasniegumi olimpiādēs, konkursos | Godalgotās vietas vizuālās mākslas konkursos novadā, valstī.  Godalgotās nominācijas SMU “ZumZum” novada un valsts pasākumos. | | |
| Izglītības kvalitātes mērķi  2024.- 2027.g. | 10% skolēnu katru gadu piedalās novada mācību priekšmetu olimpiādēs  Valsts pārbaudes darbu procentuālie rādītāji līdzvērtīgi vai augstāki salīdzinājumā ar attiecīgiem rādītājiem valstī.  Vidējie statistiskie mācību sasniegumi pamatizglītības programmā 4.-9. klasēs 6,4 balles.  Vidējie statistiskie mācību sasniegumi speciālās izglītības programmās 4.-9. klasēs 5,5 balles vai nedaudz zemāki.  Vidējie mācību sasniegumi mācību gadā korelē ar sasniegumiem centralizētajos valsts pārbaudes darbos.  Monitoringa pasākumi sekmē pozitīvu dinamiku pamatprasmju (lasītprasmes, rēķinpratības ) apguvē.  82% ir iesaistījušies kādā no interešu izglītības vai profesionālās ievirzes izglītības programmām, Līdzpārvaldē u.tml .  Izglītības iestādē neviens izglītojamais priekšlaicīgi nepārtrauc mācības. | | |
| **Sasniegumi:** | | | | |
| **Kategorijā “Atbilstība mērķiem”** | Īstenojot izglītības programmu, izglītības iestādē tiek ieviestas un sasniegtas valsts noteiktās prioritātes. Pedagoģiskajam personālam ir izpratne par to, kā valsts noteiktās prioritātes tiek ieviestas ikdienas mācību darbā, par šiem jautājumiem notiek savstarpēja pieredzes apmaiņa starp pedagogiem, popularizējot savu pieredzi metodiskajās sanāksmēs.  Izglītības iestādē tiek īstenotas dažāda veida interešu izglītības programmas, kas izglītojamiem dod iespēju pilnveidoties un iegūt daudzpusīgu, kvalitatīvu izglītību.  Izglītības iestādei ir stabils izglītojamo skaits ar optimāliem mācību sasniegumiem (vidēji 29% no izglītojamo skaita).  Izglītojamie piedalās mācību priekšmetu olimpiādēs, konkursos, sacensībās.  Izglītības iestādē tiek veikts sistemātisks audzināšanas darba izvērtējums, lai izzinātu un novērstu vardarbību. Iestāde iesaistījusies sociālā projektā #Neklusē.  Izglītības iestāde nodrošina mācību sasniegumu izaugsmi neatkarīgi no izglītojamā sociālekonomiskā stāvokļa, dzimuma, dzimtās valodas, ienākumu līmeņa ģimenē, vecāku izglītības u.c. īpašībām.  Iestādē nav novērojama izglītojamo priekšlaicīga mācību pārtraukšana.  Tiek veikts mērķtiecīgs karjeras izglītības darbs ar jauniešiem, balstoties uz vecāku, vietējo uzņēmēju un skolas absolventu pieredzi.  Izglītojamiem nodrošināta iespēja saņemt informāciju par izglītības turpināšanu un nodarbinātību.  Izglītības iestāde veic savu absolventu tālākās izglītības gaitu izvērtējumu. | | |
| **Kategorijā “Kvalitatīvas mācības”** | Izglītības iestāde īsteno vispārējo pamatizglītības programmu un speciālo pamatizglītības programmu izglītojamajiem ar mācīšanās traucējumiem.  Izglītības iestādē tiek īstenota atbalsta sistēma mācību sasniegumu uzlabošanai.  Pedagogi identificē, individuālajās konsultācijās sniedz savlaicīgu atbalstu izglītojamiem ar zemiem mācību sasniegumiem. Tiek organizētas trīspusējas tikšanās skolā, iesaistoties klašu audzinātājiem un pedagogiem, izglītojamajiem un viņu vecākiem.  Izglītojamo mācību sasniegumus veicina formatīvās vērtēšanas sistēma.  Izglītojamiem ar zemiem mācību rezultātiem tiek izvērtēta pedagoģiski medicīniskās komisijas nepieciešamība, sniegti nepieciešamie atbalsta pasākumi.  Stundās/nodarbībās tiek īstenota diferencēšana, izmantojot dažādas mācību metodes un paņēmienus.  Pedagogiem ir nepieciešamā izglītība un profesionālā kvalifikācija, kas regulāri tiek paaugstināta un fiksēta VIIS.  Izglītības iestādē strādā 16 pedagogi. 14 pedagogiem ir pilna vai gandrīz pilna darba slodze.  Pedagoģiskais personāls izvērtē savu profesionālo darbību, balstoties uz datiem e-klasē, skolēnu sasniegumiem. | | |
| **Kategorijā “Iekļaujoša vide”** | Izglītības iestādē dažādām mērķgrupām ir vienota izpratne par iespējamajiem faktoriem, kuri ietekmē izglītības pieejamību, nodrošinot piemērotu atbalstu izglītojamā spējām, vajadzībām un interesēm.  Izglītības iestāde nodrošina pietiekamu vides pieejamību un izglītības programmas pielāgošanu izglītojamajiem ar speciālām vajadzībām klātienē, kā arī 1 skolēnam, bastoties uz PMK lēmumu - mācību organizēšanu mājās.  Izglītības iestāde, konsultējoties ar dibinātāju un organizējot starpinstitūciju sadarbību (skola, sociālais dienests, bāriņtiesa), pieņem risinājumus, kā izglītojamajiem mazināt priekšlaicīgas mācību pārtraukšanas riskus vai atbalstīt nepieciešamo speciālistu piesaisti, lai noteiktu skolēna spējām atbilstošāko mācību programmu.  Atbilstoši ārējo normatīvo aktu prasībām izglītības iestāde ir izstrādājusi iekšējās kārtības un drošības noteikumus, lai nodrošinātu iespēju atpazīt gadījumus, kuros noteikumi ir/nav ievēroti.  Izglītojamajiem, vecākiem, darbiniekiem tiek piedāvāta iespēja apmeklēt izglītojošas lekcijas, seminārus.  Izglītības iestādē izglītojamie un izglītības iestādes darbinieki gandrīz vienmēr jūtas fiziski droši.  Izglītības iestādē kā prioritārā vērtība ir izvirzīta cieņa, akcentējot cieņpilnu, pozitīvu un taisnīgu savstarpējo attiecību veidošanos.  Izglītības iestādē regulāri tiek veikta izglītojamo un darbinieku anketēšana, lai iegūtu informāciju par labizjūtas rādītājiem, konstatētu nepilnības.  Izglītības iestādei ir atbilstošs dažādu materiāltehnisko resursu klāsts, kas ir nepieciešams un izmantojams, lai īstenotu izglītības programmu. Pedagogi iesaistās materiāltehnisko resursu izvērtēšanā un plāno to atjaunošanu, papildināšanu.  Izglītības iestādē tiek papildināts IKT nodrošinājums, pēc pieprasījuma tas ir pieejams visiem pedagogiem un izglītojamiem.  Izglītības iestādē ir noteikta kārtība, kas ļauj pedagogam plānot IKT izmantošanu, nodrošinot iestādē pieejamos resursus un iekārtu lietošanas iespējas mācību stundu laikā un ārpus tām.  Izglītības iestāde pakāpeniski atjauno telpas, lai tās būtu mūsdienīgas, estētiski pievilcīgas, atbilstu normatīvajām prasībām un veicinātu mācīšanos. | | |
| **Kategorijā “Laba pārvaldība”** | Izglītības iestāde, sadarbībā ar Madonas novada pašvaldību, Bērzaunes pagasta pārvaldi un Madonas novada Izglītības pārvaldi definē izglītības iestādes attīstības vīziju, stratēģiju, ikgadējās darba prioritātes un sekmīgi tās īsteno.  Izglītības iestādē ir vienota izpratne par faktoriem, kas ietekmē izglītības kvalitāti un pieejamību, nodrošinot piemērotu atbalstu izglītojamā spējām, vajadzībām un interesēm.  Izglītības iestāde nodrošina savas darbības tiesiskumu un reglamentējošo tiesību aktu ievērošanu.  Izglītības iestādē pēc nepieciešamības tiek izstrādāti jauni un aktualizēti esošie iekšējie normatīvie akti.  Ir vienota un visiem saprotama skolas iekšējā darba organizācija, sasniedzamie rezultāti un rīcības plāns neskaidrību gadījumos.  Vadības komanda, darbinieki, izglītojamie ir atbalstoši iekļaujošas vides izveidē.  Izglītības iestādē ir demokrātisks vadības stils, un lēmumu pieņemšanā tiek respektētas iesaistītās puses. Vadītājs uzņemas atbildību par pieņemtajiem lēmumiem.  Vadītāja viedoklis ir skaidrs, argumentēts, sniegta atgriezeniskā saite.  Iestādes vadītājam ir izpratne par valstī noteikto izglītības politiku, un tā pakāpeniski tiek ieviesta izglītības iestādē. Skolas mācību gada uzdevumi tiek atspoguļoti skolas darba plānā.  Vadītājam ir atbilstošas zināšanas, kuras tiek pielietotas, lai plānotu un uzraudzītu audzināšanas, mācīšanas un mācīšanās norisi izglītības iestādē.  Notiek regulāra saziņa starp vadību, skolotājiem, ģimenēm un skolēniem, izmantojot efektīvāko informācijas apmaiņas veidu.  Regulāri apkopota, analizēta informācija par pedagogu tālākizglītību.  Vadītājs veicina komandas sadarbību, kopīgu mācīšanos un dalīšanos labajā pieredzē.  Izglītības iestādē izveidota aktīva skolēnu Līdzpārvalde un Iestādes padome, kur tiek pārstāvētas vecāku un izglītojamo intereses un viedokļi. | | |
| **Citi būtiski rādītāji:** | | | | |
| Interešu izglītības programmas | Skola īsteno 14 interešu izglītības programmas un Jaunsardzes nodarbības.  1.-3. klašu koris, 4.-9. klašu koris, Madonas novada zēnu kora grupa (3.-6. kl.),  Mazpulki (1. – 5. kl.), sporta programma „Atspole” (1.-9. kl.), “Rodi prieku darot!”  (5. – 9. kl.), Mazā biznesa skola (1.-4. kl. / 5.-6. kl. ), Mazā veselības skola (1. – 5. kl.),  „Medijpratība” (5. – 9. kl.), Skolēnu mācību uzņēmumi (7. – 9. kl.), Dambrete (1. – 4. kl.), LEGO robotika (2. kl.), (3., 4. kl.), (5. – 9. kl.), Jaunsardze | | |
| Dalība projektos, programmās u.c. | Kultūrizglītības programma iniciatīva "Latvijas skolas soma",  Nacionālās bibliotēkas Bērnu Literatūras centra projekts „Bērnu, jauniešu un vecāku žūrija”,  Junior Achievement Latvia (JA Latvia) līgums Nr. P12092018/35,  Sadarbība ar biedrību “EŅĢEĻA SIRDS”,  Dalība eTwinning (Eiropas Savienības izglītības programma), kas veicina skolu sadarbību Eiropā izmantojot digitālo vidi,  Dalība projektā “Integrēta “skola-kopiena” sadarbības programma atstumtības riska mazināšanai izglītības iestādēs”. | | |

1. **VĪZIJA, MISIJA, STRATĒĢISKIE MĒRĶI, UZDEVUMI**

(Izglītības iestādes) attīstības plāna 2025.-2027.gadam izstrādē ņemti vērā nacionāla, reģionāla un novada mēroga attīstības plānošanas dokumenti un tajos noteiktie mērķi un prioritātes izglītības jomā.

|  |  |
| --- | --- |
| **STRATĒĢISKĀS ATTĪSTĪBAS IETVARS** | |
| **Politikas plānošanas dokuments** | **Politikas plānošanas dokumenta mērķi un prioritātes izglītības kategorijās** |
| Latvijas ilgtspējīgas attīstības stratēģija līdz 2030. gadam | Ilgtermiņa attīstības plānošanas dokuments. Tajā uzsvērta nepieciešamība pēc paradigmas maiņas izglītībā, kurā vecāki, pedagogi, izglītojamie un mācību iestādes apzinās savu līdzatbildību kvalitatīvas izglītības nodrošināšanā. Prioritārie rīcības virzieni:   * izglītības pieejamība un pārmaiņas izglītības procesa organizācijā; * izglītības iestāde kā sociālā tīklojuma centrs; * kontekstuāla izglītība un skolotāja profesijas maiņa; * E-izglītības iestāde un informācijas tehnoloģiju izmantošana; * izglītošanās mūža garumā. |
| Latvijas Nacionālais attīstības plāns 2021.–2027.gadam | Nacionālā līmeņa attīstības stratēģija ar ilgtermiņa un vidēja termiņa sasniedzamajiem rezultātiem, kas vērsti uz sabiedrības paradumu maiņu, tiecoties uz augstāku dzīves kvalitāti, zinošāku sabiedrību, gudrāku uzņēmējdarbību un lielāku atbildību par vides kvalitāti Latvijā.  Rīcības virzieni:   * zinātnes izcilība sabiedrības attīstībai, tautsaimniecības izaugsmei un drošībai; * kvalitatīva, pieejama, iekļaujoša izglītība. |
| Izglītības attīstības pamatnostādnes 2021.-2027.gadam “Nākotnes prasmes nākotnes sabiedrībai” | Vidēja termiņa politikas plānošanas dokuments izglītības nozarē, aptverot visus izglītības veidus un pakāpes - vispārējo izglītību, profesionālo un pieaugušo izglītību un augstāko izglītību, fokusējoties uz kvalitātes, efektivitātes, pieejamības un sadarbības aspektiem.  Izglītības attīstības mērķi:   * augsti kvalificēti, kompetenti un uz izcilību orientēti pedagogi un akadēmiskais personāls; * mūsdienīgs, kvalitatīvs un uz darba tirgū augsti novērtētu prasmju attīstīšanu orientēts izglītības piedāvājums; * atbalsts ikviena izaugsmei; * ilgtspējīga un efektīva izglītības sistēmas un resursu pārvaldība. |
| Vidzemes plānošanas reģiona ilgtspējīgas attīstības stratēģija 2030 | 2030. gadā visā reģionā iedzīvotājiem jebkurā vecumā ir pieejama kvalitatīva un daudzpusīga izglītība. Izglītības saturs atbilst nacionālajām un globālajām attīstības tendencēm un ir pieskaņots reģiona specializācijai. Samazinājies to bērnu skaits, kuri priekšlaicīgi pamet mācību iestādes. Mazinājušies šķēršļi izglītības pieejamībai. Izglītības process balstās uz inovatīvām mācību metodēm, veicinot darbam nepieciešamo prasmju apguvi, radošumu un uzņēmējspējas. |
| Madonas novada attīstības programma 2021.–2028.gadam | Madonas novada stratēģiskais mērķis – sekmēt sabiedrības izglītību, sociālo nodrošinātību, veselīgu un aktīvu dzīvesveidu. Madonas novada ilgtermiņa prioritātes izglītības nozarē:   * kvalitatīvs un laikmetīgs izglītības pakalpojumu piedāvājums iedzīvotāju izaugsmei un pārmaiņu spējai visa mūža garumā; * efektīva un ilgtspējīga izglītības nozares organizācija un resursu pārvaldība; * vērtīborientēta, atvērta un uz cieņpilnu sadarbību vērsta izglītības kultūra. * Madonas novada vidējā termiņa prioritāte izglītības nozarē – izglītotas sabiedrības veidošana. * Madonas novada rīcības virzienu vidējā termiņa prioritātes izglītības nozarē īstenošanai: * mūsdienīga un kvalitatīva izglītības satura un procesa nodrošināšana. * personālresursu izglītībā nodrošināšana un attīstība. * izglītojošas, iekļaujošas un attīstošas mācību vides veidošana. * efektīvas izglītības pārvaldības un sadarbības veicināšana. |

**IZGLĪTĪBAS IESTĀDES VĪZIJA:** Skola ir atbalstoša un radoša vieta, kur veidojas izglītojamo vērtību sistēma kā pamats tālākai izaugsmei.

**MISIJA:** Pārdomāts izglītības iespēju piedāvājums, kas atbilst izglītojamā vajadzībām.

**VĒRTĪBAS:** Atbalsts, cieņa, vienlīdzība, atbildība, droša vide, radošums.

**STRATĒĢISKAIS MĒRĶIS UN UZDEVUMI:**

**Mērķis:**

Tādas izglītības vides veidošana, kas nodrošina  valsts izglītības standartā noteikto izglītības mērķu sasniegšanu un sekmē ikviena skolēnu personības izaugsmi.

**Uzdevumi:**

* Organizēt regulāru un mērķtiecīgu sadarbību ar izglītojamo likumiskajiem pārstāvjiem.
* Iesaistīties projektos, lai izglītojamie un pedagogi iegūtu plašāku redzējumu un priekšstatu par izglītības iestādes un izglītības procesa darba organizāciju.
* Veidot iekļaujošu mācību vidi, kurā ikvienam izglītojamajam tiek nodrošinātas vienlīdzīgas iespējas attīstīties un veidot pozitīvus uzvedības modeļus un ieradumus.
* Veicināt izglītojamo sociāli emocionālo attīstību, piederības sajūtu savai kopienai un aktīvu pilsonisko iesaisti.
* Integrēt mācību procesā un ārpusstundu aktivitātēs karjeras izglītību.
* Nodrošināt mūsdienīgu mācību procesu, attīstot izglītojamo interesi, zināšanas, prasmes, kompetences.

**IZGLĪTĪBAS IESTĀDES ATTTĪSTĪBAS PRIORITĀTES 2024./2025. –2026./2027. MĀCĪBU GADAM**

|  |  |  |  |
| --- | --- | --- | --- |
| **Joma** | **2024./2025. m.g.** | **2025./2026. m.g.** | **2026./2027. m.g.** |
| **Atbilstība mērķiem** | | | |
| 1.1.Kompetences un sasniegumi |  |  | Izglītojamo individuālās izaugsmes un pašvadīta mācību procesa veicināšana. |
| 1.2.Izglītības turpināšana un nodarbinātība |  | Izglītojamo karjeras vadības prasmju attīstīšana, īstenojot mērķtiecīgu karjeras izglītības darbu. |  |
| 1.3.Vienlīdzība un iekļaušana | Vienlīdzīgas, iekļaujošas un drošas vides principu konsekventa ievērošana |  |  |
| **Kvalitatīvas mācības** | | | |
| 2.1.Mācīšana un mācīšanās | Jaunās vērtēšanas sistēmas īstenošana mācību procesā, savstarpēji sadarbojoties pedagogiem, izglītojamajiem un vecākiem. | |  |
| 2.2.Pedagogu profesionālā kapacitāte |  | Pilnveidota pedagogu un atbalsta personāla darba efektivitāte, sadarbojoties, sniedzot atgriezenisko saiti, veicot darbības izvērtējumu, pilnveidojot profesionālo kompetenci. |  |
| 2.3.Izglītības programmu īstenošana |  |  | Nodrošināt vienotu pieeju izglītības programmu īstenošanā. |
| **Iekļaujoša vide** | | | |
| 3.1.Pieejamība |  |  | Individualizēts un personalizēts atbalsts izglītojamajiem, ņemot vērā viņu individuālās spējas un vajadzības |
| 3.2.Drošība un psiholoģiskā labklājība | Emocionālās un fiziskās drošības stiprināšana, balstoties uz pozitīvu un cieņpilnu attiecību veidošanu starp visām izglītības iestādes iesaistītajām pusēm**.** |  |  |
| 3.3.Infrastruktūra un resursi | Sistemātiska mācību materiāltehniskās bāzes atjaunošana un modernizētas mācību vides izveide, nodrošinot kvalitatīvu, laikmetīgu izglītības procesu. | | |
| **Laba pārvaldība** | | | |
| 4.1.Administratīvā efektivitāte |  |  | Nodrošinājums ar pedagoģiskajiem resursiem kvalitatīvai, ilgtspējīgai izglītībai |
| 4.2.Vadības profesionālā kapacitāte |  | Izglītības iestādes darbības tiesiskuma nodrošināšana atbilstoši ārējo reglamentējošo tiesību aktu prasībām |  |
| 4.3.Atbalsts un sadarbība | Izglītības iestādes sadarbības pilnveide ar pašvaldību, nozares organizācijām un vietējo kopienu. |  |  |

1. **IZGLĪTĪBAS IESTĀDES ATTĪSTĪBAS PRIORITĀŠU SASNIEDZAMIE REZULTĀTI UN IEVIEŠANAS GAITA**

KATEGORIJA - **ATBILSTĪBA MĒRĶIEM**

PRIORITĀTE **– Izglītojamo individuālās izaugsmes un pašvadīta mācību procesa veicināšana. (2026./2027.m.g.)**

|  |  |  |  |
| --- | --- | --- | --- |
| **Elements** | **Plānotie sasniedzamie rezultāti un ieviešanas gaita** | | |
| **Kompetences un sasniegumi** | **Sasniedzamais rezultāts** | **Kvalitatīvi sasniedzamie rezultāti**:  Skolēni demonstrē pieaugošu spēju plānot, vadīt un izvērtēt savu mācīšanās procesu.  Mācību vidē tiek regulāri izmantotas dažādas pašvadītas mācīšanās formas, piemēram, individuālie mācību plāni, pašvērtējums, mācīšanās dienasgrāmatas.  Pedagogi sniedz mērķtiecīgu atbalstu skolēniem pašvadītas mācīšanās prasmju attīstīšanā, tostarp regulāri izmanto formatīvo vērtēšanu un atgriezenisko saiti.  Pieaug skolēnu atbildības sajūta un motivācija mācīties, kā arī spēja uzņemties iniciatīvu savā izglītības ceļā.  Skolā tiek veidota atbalstoša vide, kas veicina skolēnu autonomiju un kritisko domāšanu. | |
| **Kvantitatīvi sasniedzamie rezultāti**:  Lielākā daļa pedagogu izmanto vismaz vienu pašvadītu mācīšanās metodi savās mācību stundās (piemēram, projektu vai praktiskie darbi, mācību dienasgrāmatas, refleksijas kartes u.c.).  ]65% skolēnu pozitīvi novērtē savu spēju plānot un vadīt mācību procesu.  Par 20% samazinās skolēnu skaits ar zemiem mācību sasniegumiem, kam iemesls ir motivācijas trūkums vai vāja spēja uzņemties atbildību par savu mācīšanos. | |
| **Veicamās darbības**:  Pedagogu profesionālā pilnveide – nodrošināt mācības un metodisko atbalstu par pašvadītas mācīšanās pieejām, formām un vērtēšanas metodēm.  Individuālo mācību mērķu izvirzīšana – ieviest sistēmu, kurā skolēni regulāri nosaka, plāno un izvērtē savus mācību mērķus, sadarbojoties ar pedagogiem.  Mācību vides pielāgošana – veidot elastīgu un skolēnu pašvadītai darbībai piemērotu mācību vidi (stundu organizācija, resursi, digitālie rīki).  Izglītojamo pašvērtējuma un refleksijas prasmju attīstīšana – ieviest regulāras refleksijas aktivitātes, pašnovērtējuma rīkus.  Atbalsta mehānismi skolēniem – izveidot konsultāciju sistēmu, kur skolēni saņem individuālu atgriezenisko saiti un palīdzību mācību procesā.  Izglītojamo un vecāku iesaiste – informēt un iesaistīt vecākus, skaidrojot pašvadītas mācīšanās nozīmi un veidus, kā atbalstīt bērnu šajā procesā.  Sadarbība starp pedagogiem, lai dalītos pieredzē un kopīgi izstrādātu mācību materiālus. | | **Dati, kas par to liecina**:  Izglītojamo mācību rezultātu analīze. Diagnosticējošo un valsts pārbaudes darbu rezultāti.  Pedagogu, izglītojamo un vecāku aptauju rezultāti. |

PRIORITĀTE **– Izglītojamo karjeras vadības prasmju attīstīšana, īstenojot mērķtiecīgu karjeras izglītības darbu. (2025./2026.)**

|  |  |  |  |
| --- | --- | --- | --- |
| **Elements** | **Plānotie sasniedzamie rezultāti un ieviešanas gaita** | | |
| **Izglītības turpināšana un nodarbinātība** | **Sasniedzamais rezultāts** | **Kvalitatīvi sasniedzamie rezultāti**:  Īstenots mērķtiecīgs karjeras izglītības darbs ar izglītojamajiem, izmantojot vietējo uzņēmēju, vecāku un skolas absolventu pieredzi un praktisko ieguldījumu.  Apzināta, apkopota un izvērtēta informācija par skolas absolventu turpmākajām mācību gaitām. | |
| **Kvantitatīvi sasniedzamie rezultāti**:  Karjeras izglītības pasākumos iesaistīti visi 1.-9.klašu skolēni.  9.klases absolventi (93%) zina savu izvēli turpmākās izglītības ieguvei. | |
| **Veicamās darbības**:  Pilnveidot karjeras izglītības formu daudzveidību, akcentējot sadarbību ar vecākiem, uzņēmējiem, citām izglītības iestādēm. Izglītības iestādē tiek organizēti pasākumi, piedaloties skolas absolventiem, kuri prezentē savu tālākizglītības izvēli. | | **Dati, kas par to liecina**:  Karjeras izglītības pasākumu plāns.  Karjeras izglītības pasākumu analīze, publicitāte un apkopotie materiāli.  Skolas absolventu tālākās izglītības apguves datu apkopojums (katru gadu). |

PRIORITĀTE - **Vienlīdzīgas, iekļaujošas un drošas vides principu konsekventa ievērošana**. **(2024./2025.)**

|  |  |  |  |
| --- | --- | --- | --- |
| **Elements** | **Plānotie sasniedzamie rezultāti un ieviešanas gaita** | | |
| **Vienlīdzība un iekļaušana** | **Sasniedzamais rezultāts** | **Kvalitatīvi sasniedzamie rezultāti**:  Izglītības iestādes administrācijai, pedagogiem, atbalsta personālam, dibinātājam un vecākiem ir vienota izpratne par katra sabiedrības indivīda vienlīdzību un drošu vidi iestādē.  Mācību darba formu dažādošana, ievērojot izglītojamo individuālās spējas un vajadzības.  Pedagogi, izglītības iestādes personāls ir apguvuši BTA kursus, PPP sniegšanas metodes un vardarbības novēršanas un risināšanas algoritmu.  Pedagogu, izglītojamo un vecāku sadarbība IAP sastādīšanā, analizēšanā un izvērtēšanā.  Problēmsituāciju gadījumā nepieciešamā atbalsta nodrošināšana visām iesaistītajām pusēm. | |
| **Kvantitatīvi sasniedzamie rezultāti**:  Anketēšanas dati apliecina, ka gandrīz visi izglītojamie izprot, kā rīkoties sociāli emocionālās un drošību apdraudošās situācijās.  Palielinājies izglītojamo skaits, kas izjūt vienlīdzīgu attieksmi izglītības iestādē, jūtas droši. | |
| **Veicamās darbības**:  Mērķtiecīgi izvērtēt izglītojamo mācību sasniegumu rezultātus un uzvedību.  Pilnveidot atbalsta pasākumu daudzveidību, izglītības kvalitātes nodrošināšanai.  Izglītojamajiem ar zemiem mācību rezultātiem, regulāri izvērtēt pedagoģiski medicīniskās komisijas nepieciešamību.  Nodrošināt nepārtrauktu skolas vides uzraudzību. Savlaicīgi reaģēt uz identificētajām problēmsituācijām, veicinot drošu, atbalstošu un pozitīvu mācību un sadzīves vidi. | | **Dati, kas par to liecina**:  Izglītojamo mācību rezultātu analīze.  Skolotāju, izglītojamo un vecāku aptauju rezultāti.  Izglītojamo IAP rezultātu izvērtējums. |

KATEGORIJA – **KVALITATĪVAS MĀCĪBAS**

PRIORITĀTE **– Jaunās vērtēšanas sistēmas īstenošana mācību procesā, savstarpēji sadarbojoties pedagogiem, izglītojamiem un vecākiem. (2024./2025., 2025./2026.)**

|  |  |  |  |
| --- | --- | --- | --- |
| **Elements** | **Plānotie sasniedzamie rezultāti un ieviešanas gaita** | | |
| **Mācīšana un mācīšanās** | **Sasniedzamais rezultāts** | **Kvalitatīvi sasniedzamie rezultāti:**  Visām izglītības procesā iesaistītajām pusēm ir vienota izpratne par jauno vērtēšanas kārtību.  Sniegt izglītojamajiem regulāru mācību sasniegumu atgriezenisko saiti- konstruktīvu, detalizētu, orientētu uz izglītojamā izaugsmi.  Izglītojamo pašvērtēšanas prasmju pilnveide, attīstot refleksijas spējas un palīdzot izprast savu progresu un uzlabojamos aspektus.  Jēgpilns formatīvās vērtēšanas pielietojums mācību procesā.  Digitālo rīku, tehnoloģiju un mācību platformu pielietojums, kas piedāvā izglītojamajiem tūlītēju atgriezenisko saiti un ļauj sekot līdzi attīstībai. | |
| **Kvantitatīvi sasniedzamie rezultāti:**  Visiem izglītojamiem, kuriem ir mācību grūtības vai ilgstoši kavējumi, tiek sniegts papildu atbalsts (konsultācijas, atbalsta personāls, individuālais plāns u.c.).  Visi mācību priekšmetu skolotāji savās stundās skolēniem skaidri izklāsta vērtēšanas kritērijus pirms uzdevumu veikšanas. | |
| **Veicamās darbības:**  Veidot vienotu izpratni par izglītojamo sasniegumu vērtēšanu.  Regulāri sniegt izglītojamajiem un viņu vecākiem atgriezenisko saiti par mācību rezultātiem, balstoties uz skaidriem vērtēšanas kritērijiem. | | **Dati, kas par to liecina:**  Izglītojamo mācību sasniegumu vērtēšanas kārtība. Izglītojamo mācību rezultātu analīze.  Pedagogu, izglītojamo un vecāku aptauju rezultāti. |

PRIORITĀTE **– Pilnveidota pedagogu un atbalsta personāla darba efektivitāte, sadarbojoties, sniedzot atgriezenisko saiti, veicot darbības izvērtējumu, pilnveidojot profesionālo kompetenci. (2025./2026.)**

| **Elements** | **Plānotie sasniedzamie rezultāti un ieviešanas gaita** | | |
| --- | --- | --- | --- |
| **Pedagogu profesionālā kapacitāte** | **Sasniedzamais rezultāts** | **Kvalitatīvi sasniedzamie rezultāti:**  Pedagogi un atbalsta personāls regulāri sadarbojas, dalās pieredzē, sniedzot viens otram mērķtiecīgu, attīstošu atgriezenisko saiti.  Ir izveidota pedagogu un atbalsta personāla darbības izvērtēšana, plānojot turpmākos tālākizglītības pasākumus.  Darba efektivitāte tiek uzlabota, apmeklējot pedagogu mācīšanās grupas, piedaloties pieredzes apmaiņas aktivitātēs, piedaloties savstarpējā stundu vērošanā. | |
| **Kvantitatīvi sasniedzamie rezultāti:**  Visiem pedagogiem ir apgūti normatīvajos aktos paredzētie profesionālās pilnveides kursi.  Pedagogu profesionālā pilnveide balstīta uz identificētajām pedagogu profesionālajām vajadzībām  100% pedagogu mācību procesa organizēšanā izmanto digitālos rīkus un tehnoloģijas. | |
| **Veicamās darbības:**  Nodrošināt pedagogu sistemātisku tālākizglītību.  Pedagogiem dalīties pieredzē ar profesionālajā pilnveidē gūtajām zināšanām.  Mācību procesa īstenošanai nodrošināt nepieciešamos pedagoģiskos darbiniekus.  Pilnveidot pedagogu pašvērtēšanas un pašanalīzes prasmes. | | **Dati, kas par to liecina:**  Pedagoģisko darbinieku izglītība atbilst normatīvo aktu prasībām (VIIS).  Izglītības iestādē ir nodrošināta visās izglītības programmās paredzēto mācību priekšmetu un jomu mācīšana.  Metodiskie materiāli.  Pedagogu tālākizglītības aktivitāšu apkopojums un plānojums. |

PRIORITĀTE - **Nodrošināt vienotu pieeju izglītības programmu īstenošanā. 2026./2027.**

|  |  |  |  |
| --- | --- | --- | --- |
| **Elements** | **Plānotie sasniedzamie rezultāti un ieviešanas gaita** | | |
| **Izglītības programmu īstenošana** | **Sasniedzamais rezultāts** | **Kvalitatīvi sasniedzamie rezultāti:**  Pedagogiem ir izpratne par programmu mērķiem, plānotajiem sasniedzamajiem rezultātiem tuvāko 1–3 gadu laikā, kā arī par kvalitātes uzlabošanas virzieniem, par kvalitatīvu mācību stundu. Visi iesaistītie izprot sabiedrības mainīgās prasības, sociālekonomisko apstākļu ietekmi uz mācību vidi. Mācīšanas un mācīšanās pieeja tie veidota atbilstoši izglītojamo spējām, interesēm un vajadzībām.  Iestādē ir izveidota kopīga izpratne par kvalitatīva mācību procesa būtību, par veiksmīgas mācību stundas norisi un mācību sasniegumu vērtēšanu.  Mācību satura plānošanā tiek ņemta vērā starppriekšmetu saikne, uzsverot kompetenču pieejas nozīmi un caurviju prasmju attīstību.  Pedagogi regulāri sadarbojas un dalās pieredzē, sekmējot profesionālo izaugsmi un mācību procesa kvalitāti. | |
| **Kvantitatīvi sasniedzamie rezultāti:**  Visi (100%) mācību priekšmetu pedagogi pārzina pamatizglītības standartos un programmās noteiktos mērķus un uzdevumus, īsteno mācību priekšmetu obligāto saturu, attīsta caurviju prasmes un ievēro izglītojamo sasniegumu vērtēšanas formas un kārtību.  Savstarpējo stundu vērošanā un analīzē iesaistās 90% pedagogu, veicinot profesionālo izaugsmi un labās prakses apmaiņu.  Vadības komanda vēro mācību stundas, lai sniegtu atgriezenisko saiti, rosinātu refleksiju un veicinātu inovatīvu mācību metožu ieviešanu. | |
| **Veicamās darbības:**  Nodrošināt izglītības programmu atbilstību normatīvajiem aktiem, mūsdienu izglītības attīstības virzieniem. Ieviest un īstenot mācību sasniegumu vērtēšanas jaunākās tendences un nodrošināt vienotu izpratni par tām pedagogiem, izglītojamajiem un vecākiem. Nostiprināt un attīstīt pedagogu savstarpējās stundu vērošanas sistēmu, veicināt sadarbību izglītības satura plānošanā un īstenošanā, kā arī popularizēt labās prakses piemērus.  Izglītojamie un vecāki par jauno vērtēšanas kārtību, pārbaudes darbu sistēmu tiek informēti skolvadības sistēmā e-klase, gan individuālās sarunās, gan kopīgās sanāksmēs. | | **Dati, kas par to liecina:**  Izglītības programmu atbilstība, aktualizēšana VIIS. Mācību priekšmetu standarti, programmas un tematiskie plāni, individuālie izglītības plāni, izglītojamajiem ar speciālām vajadzībām.  Mācību un ārpusstundu procesa izvērtējums.  Sarunu un sanāksmju protokoli.  Pārbaudes darbu grafiks (e-klase, skolo.lv vidē)  Pedagogu savstarpējā pieredzes apmaiņa, stundu vērošana, refleksija. |

KATEGORIJA – **IEKĻAUJOŠA VIDE**

PRIORITĀTE **– Individualizēts un personalizēts atbalsts izglītojamajiem, ņemot vērā viņu individuālās vajadzības, spējas un vajadzības. (2026./2027.)**

|  |  |  |  |
| --- | --- | --- | --- |
| **Elements** | **Plānotie sasniedzamie rezultāti un ieviešanas gaita** | | |
| **Pieejamība** | **Sasniedzamais rezultāts** | **Kvalitatīvi sasniedzamie rezultāti:**  Izglītojamo zināšanu, prasmju, spēju un vajadzību diagnostika ar mērķi izstrādāt atbalsta stratēģiju.  Vadības komanda organizē sadarbības grupas (pedagogs, izglītojamais, vecāks, atbalsta personāls, speciālisti, atbildīgie dienesti, dibinātājs) atbalsta stratēģiju nodrošināšanai.  Plānveidīga un regulāra atgriezeniskā saite par plānoto izvirzīto mērķu un uzdevumu rezultātu, ar mērķi mainīt vai pilnveidot atbalsta stratēģiju. | |
| **Kvantitatīvi sasniedzamie rezultāti:**  Izglītības iestādē neviens izglītojamais priekšlaicīgi nepārtrauc mācības.  74% izstrādātās atbalsta stratēģijas ir sasniegušas izvirzītos mērķus un uzdevumus.  98% izglītojamie, 80%-90% vecāki ir pauduši viedokli par iestādes pieejamību un turpmākajām attīstības vajadzībām.  Pedagogu atalgojuma robežās nodrošināt 1 likmi pedagoga palīga stundas. | |
| **Veicamās darbības:**  Efektīvi saplānota atbalsta personāla noslodze, lai sniegtu atbalstu katram izglītojamajam, kuram tas būtu nepieciešams.  Izveidot un īstenot individuālos plānus izglītojamajiem ar mācīšanās traucējumiem.  Organizēt izglītojošus pasākumus un tikšanās vecākiem ar dažādu jomu speciālistiem (audzināšanā, karjeras izglītībā u.c.)  Regulāra vecāku un pedagogu informācijas apmaiņa par izglītojamo sekmju dinamiku ikdienā. | | **Dati, kas par to liecina:**  Skolas pasākumu un darba plāns.  Individuālie plāni  Individuālie sarunu protokoli.  Dati e-klasē, VIIS |

PRIORITĀTE - **Emocionālā un fiziskā drošība tiek stiprināta, balstoties uz pozitīvu un cieņpilnu attiecību veidošanu starp visām izglītības iestādes iesaistītajām pusēm. (2024./2025.)**

| **Elements** | **Plānotie sasniedzamie rezultāti un ieviešanas gaita** | | |
| --- | --- | --- | --- |
| **Drošība un psiholoģiskā labklājība** | **Sasniedzamais rezultāts** | **Kvalitatīvi sasniedzamie rezultāti:**  Mācību stundās u.c. pasākumus izglītojamie apgūst prasmes veidot cieņpilnas, atklātas un atbalstošas attiecības ar vienaudžiem, pedagogiem un citiem skolas darbiniekiem. Tas veicina sociālo harmoniju un konfliktu novēršanu.  Starp skolotājiem, vecākiem kā arī ar citiem skolas darbiniekiem notiek mērķtiecīga sadarbība, lai radītu vienotu un drošu vidi izglītojamajiem.  Paaugstinājusies vecāku aktīva, atbildīga līdzdalība skolā un atklāta komunikācija ar pedagogiem, lai nodrošinātu atbalstu un uzraudzību bērnu emocionālajā un fiziskajā labklājībā.  Izglītojamajiem un pedagogiem ir pieejama informācija un resursi, kas palīdz attīstīt emocionālo inteliģenci, konfliktu risināšanas prasmes un drošības apziņu. | |
| **Kvantitatīvi sasniedzamie rezultāti:**  **Vardarbības gadījumu** (gan fiziska, gan emocionāla) skaits skolā samazinās.  Lielākā daļa izglītojamo prot paši vai izmanto pieaugušo atbalstu, lai risinātu konfliktus.  60% pedagogu apguvuši profesionālās pilnveides kursus par iekļaujošu izglītību. | |
| **Veicamās darbības:**  Regulāri novērtēt skolas drošības pasākumu efektivitāti, izmantojot aptaujas, intervijas un citus datus no izglītojamajiem, vecākiem un pedagogiem, lai uzlabotu emocionālo un fiziskās drošības līmeni.  Veidot skolas vidi, kas ir pievilcīga un komfortabla, lai izglītojamie justos droši. Tas ietver skolas telpu dekorēšanu, kas veicina pozitīvas vērtības un drošu attiecību veidošanu.  Organizēt skolas pasākumus, kas veicina sadarbību un savstarpēju sapratni starp visām mērķgrupām.  Izveidot rīcības algoritmu, kas novērš vardarbību un fiziskus apdraudējumus. | | **Dati, kas par to liecina:**  Anketu, aptauju rezultāti  Sarunu protokoli  Novērojumi  Iekšējās kārtības noteikumi |

PRIORITĀTE - **Sistemātiska mācību materiāltehniskās bāzes atjaunošana un modernizētas mācību vides izveide, nodrošinot kvalitatīvu, laikmetīgu izglītības procesu. (2024./2025.,2025./2026., 2026./2027.)**

| **Elements** | **Plānotie sasniedzamie rezultāti un ieviešanas gaita** | | |
| --- | --- | --- | --- |
| **Infrastruktūra un resursi** | **Sasniedzamais rezultāts** | **Kvalitatīvi sasniedzamie rezultāti:**  Izveidota mācību vide, kas atbilst mūsdienu izglītības prasībām un atbalsta kompetencēs balstītu mācīšanos.  Nodrošināta tehnoloģiski aprīkota vide, kas veicina radošumu, sadarbību un kritisko domāšanu.  Pedagogi aktīvi un jēgpilni izmanto tehnoloģijas mācību procesā.  Pateicoties uzlabotiem vides un aprīkojuma risinājumiem, palielinās izglītojamo iesaiste un motivācija mācību darbā, | |
| **Kvantitatīvi sasniedzamie rezultāti:**  Vismaz 90% mācību telpu aprīkotas ar mūsdienīgām mācību tehnoloģijām.  92% pedagogu izmanto tehnoloģijas mācību darbā.  Visiem pedagogiem ir nodrošinātas iespējas attīstīt un pilnveidot savas digitālās prasmes.  Vismaz 80% iestādes pedagogu/vecāku/ izglītojamo pozitīvi novērtē mācību procesam pieejamo materiāltehnisko nodrošinājumu. | |
| **Veicamās darbības:**  Veikt mācību telpu un esošās materiāltehniskās bāzes izvērtējumu, nosakot prioritārās attīstības jomas.  Plānot nepieciešamo finansējumu iestādes mācību vides atjaunošanai, materiāltehnisko un digitālo līdzekļu iegādei.  Plānojot iestādes budžetu, sadarbojoties ar pagasta pārvaldes vadītāju un dibinātāju.  Veikt mācību telpu labiekārtošanu, atjaunojot mēbeles, uzlabojot apgaismojumu, nodrošinot drošības prasību ievērošanu, organizējot remontdarbus.  Nodrošināt pedagogu profesionālo pilnveidi tehnoloģiju un mācību līdzekļu efektīvai izmantošanai mācību procesā.  Pedagogiem un izglītojamajiem pārdomāti, jēgpilni un lietderīgi izmantot iestādē pieejamos tehniskos resursus. | | **Dati, kas par to liecina:**  Anketu, aptauju rezultāti.  Iestādes budžeta plānošana un izpilde.  Telpu remontdarbu, pamatlīdzekļu un inventāra atjaunošanas plāns. |

KATEGORIJA – **LABA PĀRVALDĪBA**

PRIORITĀTE **– Nodrošinājums ar pedagoģiskajiem resursiem kvalitatīvai, ilgtspējīgai izglītībai**. (**2026./2027.)**

|  |  |  |  |
| --- | --- | --- | --- |
| **Elements** | **Plānotie sasniedzamie rezultāti un ieviešanas gaita** | | |
| **Vadības profesionālā kapacitāte** | **Sasniedzamais rezultāts** | **Kvalitatīvi sasniedzamie rezultāti:**  Izglītības programmu īstenošanai iestādē ir nodrošināti nepieciešamie pedagoģiskie resursi.  Pedagogu prombūtnes gadījumā tiek nodrošināta kvalitatīva aizvietošana, neietekmējot mācību procesa nepārtrauktību.  Pedagogi sadarbojas ar visām iesaistītajām pusēm – personālu, izglītojamajiem, vecākiem, dibinātāju un vietējo kopienu – aktīvi piedaloties iestādes attīstības plānošanā, mērķu izvērtēšanā un analīzē, tādējādi stiprinot piederības sajūtu skolai.  Iestāde nepietiekamo pedagogu resursu atrisināšanai plāno, kā piesaistīt jaunus pedagogus, nodrošinot viņiem mentoru atbalstu.  Sistemātiska pedagogiem nozīmīgu profesionālo kompetenču attīstība.  Lielākai daļai pedagogu izveidota sabalansēta darba slodze, kas atbilst katra pedagoga iespējām un specializācijai.  Ir pieejami emocionālā atbalsta mehānismi (piemēram, vadības iesaiste, savstarpējs atbalsts kolektīvā, labjūtību veicinoši pasākumi). | |
| **Kvantitatīvi sasniedzamie rezultāti:**  100% pedagogu ir ar atbilstošu kvalifikāciju  97% pedagogu ir ar augtāko izglītību  Mācību gada laikā pedagogu kolektīva sastāvs nemainās  Pamatdarbā strādājošiem pedagogiem, nodrošināta optimāla darba slodze.  Visi pedagogi piedalās semināros, kursos, pieredzes apmaiņā.  Izglītības iestādē ir atbalsta speciālisti (pedagoga palīgs, speciālās izglītības skolotājs, logopēds, psihologs (novadā), bibliotekārs u.c.), IT mentors, 2 eTwinning projektu koordinatori, karjeras atbalsta sniegšanā iesaistīts pedagogs karjeras konsultants (novadā). | |
| **Veicamās darbības:**  Regulāri novērtēt pedagogu profesionālo sniegumu, akcentējot sasniegumus un individuālo izaugsmi.  Nodrošināt pozitīvu atgriezenisko saiti un apbalvošanas/atzīšanas iespējas (piemēram, atzinības, pateicības).  Veicināt pedagogu motivāciju iesaistīties tālākizglītībā un profesionālās pilnveides pasākumos.  Uzturēt aktīvu sadarbību ar Latvijas Universitātes Madonas, Cēsu, Jēkabpils filiālēm un citām augstākās izglītības iestādēm.  Piedāvāt studentiem kvalitatīvas prakses vietas skolā, nodrošinot pieredzējušu pedagogu kā prakses vadītāju iesaisti.  Identificēt skolas absolventus, kuri studē izglītībai nozīmīgās jomās, un aktīvi piedāvāt viņiem iespējas atgriezties darbā skolā.  Veidot atbalstošu vidi jauno pedagogu integrācijai – piedāvāt mentorus, pielāgotu slodzi, atbalstu mācību procesā un iekļaušanu kolektīvā. | | **Dati, kas par to liecina:**  Dati VIIS.  Pedagogu profesionālās pilnveides plāns.  Skolas vadības procesu analīze. |

PRIORITĀTE **– Izglītības iestādes darbības tiesiskuma nodrošināšana atbilstoši ārējo reglamentējošo tiesību aktu prasībām**. (**2025./2026.)**

|  |  |  |  |
| --- | --- | --- | --- |
| **Elements** | **Plānotie sasniedzamie rezultāti un ieviešanas gaita** | | |
| **Vadības profesionālā kapacitāte** | **Sasniedzamais rezultāts** | **Kvalitatīvi sasniedzamie rezultāti:**  Nodrošināta izglītības iestādes darbība atbilstoši tiesību aktiem un ievēroti visi iestādes darbu regulējošie normatīvie dokumenti.  Pēc nepieciešamības tiek izstrādāti jauni un aktualizēti esošie izglītības iestādes darbu reglamentējošie iekšējie normatīvie dokumenti.  Rosināta mērķgrupu iesaiste iekšējo normatīvo aktu izstrādē un pilnveidē.  Veicināta pozitīva mikroklimata veidošana iestādē, nodrošinot darbinieku labbūtības, darba apstākļu uzraudzību, kolektīva saliedēšanu un motivēšanu. | |
| **Kvantitatīvi sasniedzamie rezultāti:**  Vismaz 85% darbinieku pozitīvi vērtē iesaisti lēmumu pieņemšanā un dokumentu izstrādē.  Organizētas vismaz 2 kolektīva saliedēšanas vai labbūtības veicināšanas aktivitātes gadā.  Izstrādāts un saskaņots ar dibinātāju izglītības iestādes attīstības plāns. | |
| **Veicamās darbības:**  Izglītības iestādes darbu reglamentējošo iekšējo normatīvo dokumentu aktualizācija, izstrāde, saskaņošana.  Visu mērķgrupu iesaiste iekšējo normatīvo aktu izstrādē atbilstoši to kompetencei.  Popularizētas izglītības iestādes vērtības publiskajā telpā, veicināts lokālpatriotisms.  Plānotas un īstenotas kolektīva saliedēšanas aktivitātes (kopīgi pasākumi, apmācības, neformālas nodarbības).  Nodrošināta atgriezeniskā saite par darba vidi un īstenoti nepieciešamie uzlabojumi, balstoties uz darbinieku ierosinājumiem.  Turpināta savstarpējā sadarbība (skola-vecāki-dibinātājs) izglītības iestādes stratēģijas, mērķu noteikšanā un īstenošanā. | | **Dati, kas par to liecina:**  Saskaņotu un apstiprinātu iekšējo normatīvo aktu aktualizēšana.  Pedagogu, izglītojamo un vecāku aptauju rezultātu apkopošana un analīze.  Koplietošanas dokumentu izstrāde pedagogu savstarpējai saziņai, darbības un sadarbības veicināšanai. |

PRIORITĀTE **– Izglītības iestādes sadarbības pilnveide ar pašvaldību, nozares organizācijām un vietējo kopienu.** (**2024./2025.)**

|  |  |  |  |
| --- | --- | --- | --- |
| **Elements** | **Plānotie sasniedzamie rezultāti un ieviešanas gaita** | | |
| **Atbalsts un sadarbība** | **Sasniedzamais rezultāts** | **Kvalitatīvi sasniedzamie rezultāti:**  Veicināta sadarbība ar Madonas novada pašvaldību, Bērzaunes pagasta pārvaldi un Madonas novada Izglītības pārvaldi, lai kopīgi definētu skolas attīstības vīziju, stratēģiskos virzienus, ikgadējās darba prioritātes un nodrošinātu to sekmīgu īstenošanu.  Sadarbībā ar pašvaldību tiek īstenota pedagogu profesionālā izaugsme, kā arī nodrošināta metodiskā, materiāli tehniskā atbalsta sniegšana skolas darbībai un attīstībai.  Rosināta vecāku un Skolas padomes aktīvāku iesaisti izglītības iestādes darbā un plānošanā. Izglītības iestāde sadarbojas ar sociālo dienestu, bāriņtiesu, Valsts ugunsdzēsības un glābšanas dienestu, kā arī Valsts un Pašvaldības policijas speciālistiem, nodrošinot izglītības iestādes uzdevumu īstenošanu.  Veicināta aktīva sadarbība ar vietējo kopienu, iesaistoties tajā rīkotajās aktivitātēs.  Izglītības iestāde sadarbojas arī ar vietējiem uzņēmējiem, skolas absolventiem un citām izglītības iestādēm un organizācijām, lai attīstītu izglītojamo karjeras izglītības prasmes.  Sekmējot sabiedrības uzticēšanos un iesaisti izglītības iestādes dzīvē, stiprināta iestādes atpazīstamība un veidots pozitīvs publiskais tēls vietējā kopienā. | |
| **Kvantitatīvi sasniedzamie rezultāti:**  Organizēti kopīgi pasākumi vai iniciatīvas ar pašvaldības vai kopienas iesaisti. Vismaz 75% izglītojamo un vecāku pozitīvi vērtē izglītības iestādes sadarbību ar ārējām organizācijām.  Sadarbībā ar VUGD, Valsts vai Pašvaldības policijas pārstāvjiem, reizi semestrī izglītojamajiem tiek organizēti preventīvi drošības pasākumi. | |
| **Veicamās darbības:**  Slēgt sadarbības līgumus vai vienošanās ar organizācijām par kopīgu darbību izglītības kvalitātes pilnveidei. Veidot kopīgus pasākumus, kas sekmē gan izglītojamo un kopienas iesaisti (vides sakopšanas talkas, karjeras izglītības aktivitātes, Vecāku dienas u. c.) Regulāri atspoguļot sadarbības rezultātus skolas mājaslapā, sociālajos tīklos un informatīvajos izdevumos. | | **Dati, kas par to liecina:**  Skolas padomes un vecāku kopsapulču protokoli. Pasākumu apraksti un foto galerijas skolas mājas lapā, sociālajos tīklos. |

## **Bērzaunes pamatskolas direktores profesionālās darbības mērķi un uzdevumi 2024.–2027. gadam**

| **Mērķis** | **Uzdevumi** |
| --- | --- |
| **1.Veicināt Bērzaunes pamatskolas ilgtspējīgu attīstību** | 1.1. Pilnveidot un papildināt attīstības plānu. 1.2. Nodrošināt izglītības iestādes prioritāšu un sasniedzamo rezultātu atbilstību Madonas novada un valsts izglītības prioritātēm.  1.3. Nodrošināt iekšējo normatīvo aktu atbilstību ārējiem normatīvajiem aktiem.  1.4. Attīstīt ilgtspējīgu mācību vidi un materiāltehnisko bāzi (plānot mērķtiecīgus ieguldījumus izglītības iestādes infrastruktūras modernizācijā; sadarbībā ar vietējo kopienu sekmēt projekta *Skola Sauleskalnā* īstenošanu;. pārraudzīt atbildīgu resursu izmantošanu un sociālo līdzatbildību mācību procesā un ārpusstundu aktivitātēs).  1.5. Nodrošināt kvalitatīvu, iekļaujošu un uz izglītojamā individuālo izaugsmi vērstu izglītības vidi, tādējādi stiprinot izglītības iestādes pievilcību un sekmējot jaunu izglītojamo piesaisti. |
| **2. Stiprināt izglītības kvalitāti un mācību procesa efektivitāti** | 2.1. Attīstīt individualizētu un personalizētu pieeju mācību procesā. Ieviest izglītojamo pašvadītas mācīšanās principus. 2.2. Pilnveidot mācību sasniegumu monitorēšanu un izvērtēšanu, ieviešot mērķtiecīgu un izglītojamā izaugsmi veicinošu vērtēšanas pieeju, regulāru atgriezenisko saiti.  2.3. Efektīvi izmantot IT resursus, daudzveidīgas mācīšanās un mācību materiālu digitālās platformas.  2.4. Organizēt karjeras izglītības pasākumus un konsultācijas izglītojamo karjeras vadības prasmju attīstīšanai. |
| **3. Veidot atvērtu un sadarbībā balstītu iestādes pārvaldību** | 3.1. Veidot vienotu izglītības procesā iesaistīto izpratni par aktuālajām izglītības attīstības tendencēm, kvalitātes nodrošināšanas principiem un nozares politikas virzieniem, kas sekmē iestādes mērķtiecīgu pārvaldību un kvalitatīva mācību procesa īstenošanu.  3.2. Stiprināt vadības komandas un atbalsta komandas profesionālo kapacitāti un lomu iestādes pārvaldībā, tostarp deleģējot pedagogiem pienākumus un nosakot skaidras atbildības jomas.  3.3. Aktivizēt Skolas padomes, Līdzpārvaldes, izglītojamo un vecāku iesaisti iestādes darba plānošanā, izvērtēšanā. 3.4. Organizēt regulāras sadarbības sanāksmes ar Skolas padomi, līdzpārvaldi un vecākiem, nodrošinot savlaicīgu informācijas apriti par iestādes darbību un veicinot mērķtiecīgu iesaisti pasākumos un attīstības iniciatīvās.  3.5. Sadarboties ar pašvaldību, pagasta pārvaldi un uzņēmējiem resursu piesaistē un daudzveidīgu aktivitāšu norisē. Savstarpēju pasākumu norisē sadarbība ar PII “Vārpiņa” vadības komandu, Sauleskalna TN, Bērzaunes bibliotēku, Bērnu un jauniešu apvienību "Rīts"u.c.  3.6. Iniciēt un īstenot projektus izglītības iestādes materiāltehniskās bāzes modernizēšanai, veicinot mācību vides atbilstību mūsdienu izglītības prasībām un izglītojamo vajadzībām. |
| **4. Nodrošināt pedagogu resursus un profesionālo izaugsmi** | 4.1. Apzināt un plānot vadības un pedagogu profesionālās pilnveides vajadzības, organizēt profesionālās kompetences pilnveides pasākumus, tostarp savstarpēju mācīšanos, labās pieredzes apguvi atbilstoši iestādes prioritātēm un pedagogu vajadzībām. 4.2.Atbilstoši iestādes metodiskā darba sistēmai veicināt pedagogu profesionālo sadarbību gan izglītības iestādes ietvaros, gan starp izglītības iestādēm, sekmējot pieredzes apmaiņu un savstarpējo stundu vērošanu un analīzi kā mācīšanās un profesionālās izaugsmes rīku.  4.3. Veicināt pedagoģiskās refleksijas kultūru, ieviešot regulāru atgriezeniskās saites sniegšanu un profesionālās darbības pašizvērtējumu.  4.1. Pedagogu resursu plānošana un nodrošinājums izglītības programmu kvalitatīvai īstenošanai |
| **5.Nodrošināt izglītības iestādes darbinieku un izglītojamo drošību un labbūtību** | 5.1. Nodrošināt pieejamu mehānismu mobinga, emocionālās vai fiziskās vardarbības gadījumu novēršanai un izmeklēšanai.  5.2. Sekmēt Līdzpārvaldes darbību, rosināt izglītojamos izteikt idejas drošības un labbūtības uzlabošanai. 5.3. Organizēt savstarpējās saliedēšanas pasākumus un ieviest iniciatīvas, kas veicina draudzīgas, cieņpilnas un atbalstošas attiecības klasēs un skolas vidē, stiprinot sociāli emocionālās prasmes un pozitīvu savstarpējo komunikāciju.  5.4. Izveidots āra trenažieru laukums izglītojamo aktīvai atpūtai un lietderīgai brīvā laika pavadīšanai, veicinot fiziskās veselības stiprināšanu un kustību aktivitāšu dažādošanu.  5.5. Pedagogu kolektīva saliedēšanai un labbūtības stiprināšanai īstenot pasākumus, kas veicina savstarpējo sadarbību, uzticēšanos un pozitīvu darba vidi.  5.6. Rast iespēju iesaistīties KiVa aktivitātēs.  5.7. Turpināt piedalīties projektos, kā Junior Achievement Latvia (JA Latvia), kultūrizglītības programma iniciatīvā "Latvijas skolas soma", „Bērnu, jauniešu un vecāku žūrijā”, “Integrēta “skola-kopiena”, “#Neklusē”, eTwinning skolu kopienā, sadarboties ar biedrību “EŅĢEĻA SIRDS” u.c.  5.8. Stiprināt starpinstitucionālo sadarbību ar Sociālo dienestu, bāriņtiesu, Valsts un Pašvaldības policiju, VUGD, kā arī nepieciešamības gadījumā piesaistīt atbalsta speciālistus – psihologu, sociālo pedagogu un medicīnas jomas profesionāļus – izglītojamo vispusīgam atbalstam. |


1. **AUDZINĀŠANAS DARBA PRIORITĀRIE UZDEVUMI**

(uzdevumi un vērtības saskaņā ar *Ministru kabineta 15.07.2016. noteikumiem Nr. 480 “Izglītojamo audzināšanas vadlīnijas un informācijas, mācību līdzekļu, materiālu un mācību un audzināšanas metožu izvērtēšanas kārtība”)*

|  | **2024./2025. m. g.** | **2025./2026. m. g.** | **2026./2027. m. g.** |
| --- | --- | --- | --- |
| **Audzināšanas darba pamatvirzieni** | **Pilsoniskās līdzdalības veicināšana un vērtību izglītības īstenošana, veidojot izglītojamo piederības apziņu Latvijai, Eiropas un pasaules kultūrai** | **Nodrošināt atbalstu mācību un audzināšanas darbā ikvienam izglītojamajam, veicinot aktīvas personības attīstību, ņemot vērā skolēna individuālās spējas un intereses** | **Nodrošināt drošu fizisko un emocionālo vidi, veicinot labbūtību visiem izglītības procesā iesaistītajiem, un regulāri izvērtēt aktuālos riskus.** |
| **Tikumi/ Vērtības** | Tikumiskās vērtības - *atbildība, gudrība, centība* | Tikumiskās vērtības- *cieņa, atbildība, tolerance.* | Tikumiskās vērtības-*atbildība, godīgums, savaldība* |
| **Sasniedzamie rezultāti** | 1) Pilsoniskā līdzdalība īstenota mācību priekšmetu ietvaros kā caurviju prasme, iedzīvinot tikumiskās vērtības - *atbildība, gudrība, centība*  2) Izglītojamo darbība līdzpārvaldē, iesaistoties skolas sabiedriskās dzīves organizēšanā.  3) Izglītojamo motivēta iesaistīšanās daudzveidīgās interešu izglītības programmās, projektos, sekmējot kultūrvēsturiskā mantojuma apgūšanu.  4.) Interešu izglītības programmu dalībnieku mērķtiecīga gatavošanās XIII Latvijas skolu jaunatnes dziesmu un deju svētkiem.  5) Iesaistīšanās valstiski nozīmīgos notikumos un aktivitātēs vietējā kopienā, novadā, valstī.  6) Attīstīta izglītojamo karjeras vadības prasmes | 1.)Tikumiskās vērtības – *cieņa, atbildība, tolerance* iedzīvinātas mācību priekšmetu stundās un ārpusstundu pasākumos.  2) Ir droša klases vide, iekļaujoša skolas kultūra un ilgtspējīga, atbalstoša vietējā kopiena.  3)Izglītojamais uzņemas iniciatīvu un līdzdarbojas skolas organizētajos pasākumos.  4.) Attīstītas pašvadības prasmes, plānojot, organizējot savu laiku, lai sasniegtu savus mērķus un vajadzības.  5) Pozitīva sadarbība un savstarpējas cieņas ievērošana starp mācību procesā iesaistītajiem (izglītojamais- pedagogs – vecāks) | 1)Izglītojamie apzinās savas personības pozitīvās rakstura iezīmes un prot tās lietot saskarsmē ar citiem.  2) Izglītojamie izprot drošību un veselību kā vērtību, savas personības attīstībā.  3) Izglītojamajiem ir izpratne un tiek ievērotas iekšējās kārtības noteikumos ietvertās saskarsmes kultūras normas. |
| **Uzdevumi** | 1.) Plānot un organizēt radošus un jēgpilnus ārpusstundu pasākumus, iesaistot skolas līdzpārvaldi, pedagogus.  2. ) Izmantot iniciatīvas “Latvijas skolas soma” iespējas mācību un audzināšanas darbā, bagātinot izglītojamo kultūrvēsturisko izpratni un pieredzi.  3) Interešu izglītības programmu dalībnieku mērķtiecīga gatavošanās XIII Latvijas skolēnu dziesmu un deju svētkiem.  4) Piedalīties dažāda mēroga konkursos, projektos, kas stiprinās izglītojamo patriotismu un piederību savi skolai, novadam, Latvijas Valstij. | 1) Veicināt katra izglītojamā piedalīšanos savām spējām, talantiem un interesēm atbilstošā interešu izglītības programmā.  2) Organizēt karjeras attīstības atbalsta pasākumus atbilstoši izglītojamo vajadzībām un vēlmēm.  3)Plānot un organizēt aktivitātes skolā, kas rosina cieņas, atbildības un tolerances tikumisko vērtību izpratnes veidošanos izglītojamajos.  4)Iesaistīt skolēnu līdzpārvaldi mācību un audzināšanas darbā, attīstot līderības prasmes. | 1) Veicināt drošu un iekļaujošu skolas vidi, kurā visi jūtas novērtēti un respektēti.  2) Apgūst iemaņas un prasmes, kas palīdzētu pieņemt atbildīgus lēmumus savai fiziskai, psihiskai un sociālai attīstībai  3) Organizēt pasākumus izglītojamajiem par drošības jautājumiem un rīcību ekstremālos apstākļos, veselīgu dzīvesveidu un atkarību profilaksi.  4)Turpināt darbu pie izglītojamo sociāli emocionālās audzināšanas jautājumiem.  5)Sekmēt izglītojamo atbildību lēmumu pieņemšanā savas un līdzcilvēku drošības nodrošināšanā. |

1. **ATTĪSTĪBAS PLĀNA IZPILDES MONITORINGS**

Attīstības stratēģijas darbības periodā izstrādā ikgadēju rīcības plānu, kas nosaka izvirzīto prioritāšu, mērķu un tiem pakārtotu uzdevumu īstenošanai paredzētās darbības. Rīcības plāns nosaka tajā plānoto pasākumu atbildīgos, iesaistītās puses un īstenošanas termiņus. Ikgadējo rīcības plānu līdz katra mācību gada sākumam izskata iestādes Pedagoģiskās padomes un Skolas padomes sēdēs, izvērtējot konkrētā mācību gadā noteikto prioritāšu un uzdevumu īstenošanu. Izglītības iestāde vismaz reizi mācību gadā aktualizē stratēģisko mērķu rezultatīvo rādītāju statusu un analizē to ietekmējošos faktorus. Plānošanas perioda noslēgumā iestāde izstrādā un normatīvo aktu noteiktajā kārtībā saskaņo nākamo attīstības plānu ar dibinātāju.

****

Izglītības iestādes vadītājs (*paraksts*) I.Gailuma

|  |  |
| --- | --- |
| IZSKATĪTS  Pedagoģiskās padomes 26.05.2025. sēdē  (protokols Nr.3, 1.p.) | IZSKATĪTS  Skolas padomes 14.04.2025. sēdē  (protokols Nr. 2, 2.p.) |

SASKAŅOTS

Madonas novada pašvaldības domes 30.05.2025. sēdē

(lēmums Nr. 270, (protokols Nr. 9, 27. p.))

**GROZĪJUMI, PAPILDINĀJUMI**

|  |  |  |  |  |  |
| --- | --- | --- | --- | --- | --- |
| **Datums** | **Rīkojuma**  **numurs** | **Pamatojums** | **Grozījumu, papildinājumu saturs** | **Laiks** | **Atbildība** |
|  |  |  |  |  |  |